दूधकुण्ड नगरपालिका
दूधकुण्ड नगरपालिका नेपालको पूर्वाञ्चल विकास क्षेत्र अन्तर्गत सगरमाथा अञ्चलमा पर्ने सोलुखुम्बु जिल्लामा अवस्थित एक नगरपालिका हो। जिल्ला सदरमुकाम सल्लेरी सहित बेनी, तामाखानी र गार्मा गाविसहरू लाई समेटेर घोषणा गरिएको नगरपालिका हो।  दूधकुण्ड नगरपालिकाको केन्द्रभने जिल्ला सदरमुकाम सल्लेरीमा नै रहको छ। यस अघि ३४ गाविस रहेको सोलुखुम्बु नयाँ नगरपालिका घोषणा भएपछि ३० वटा गाविस तथा एक नगरपालिका रहेको छ। नगरपालिकाको घोषणा र क्षेत्रविस्तारसँगै मुलुकमा १ महानगरपालिका, ११ उपमहानगरपालिका, १ सय ७९ नगरपालिका र ३ हजार २ सय ७८ गाविस कायम भएका छन्। नयाँ नगरपालिका थपिएपछि नेपालको सहरी जनसङ्ख्याको प्रतिशत ३६ दशमलव ८ पुगेको मन्त्रालयले जनाएको छ। यस नगरपालिका सोलुदुधकुण्ड नगरपालिका भित्र पर्दछ ।

जनसङ्ख्या
दूधकुण्ड नगरपालिका सल्लेरी, बेनी, तामाखानी र गार्मा  गाविसहरू मिलेर बनेको हो। त्यसैले राष्ट्रिय जनगणना २०६८ अनुसार चार ठाउँको जनसङ्ख्यालाई जोडेर ११,२४७ रहेको छ।

सन्दर्भ सामग्रीहरू

बाह्य कडीहरू
जिल्ला विकास समितिको कार्यालय, सोलुखुम्बु

यो पनि हेर्नुहोस

सोलुखुम्बु जिल्लाका ठाउँहरू
जिल्ला सदरमुकामहरू
नेपालका नगरपालिकाहरू
नेपालका प्रमुख स्थानहरू
२०७१ मंसिर १६ मा घोषित नगरपालिकाहरू